Былы кандыдат у дэпутаты парламента Канстанцін Анташкевіч ініцыяваў абмеркаванне праблемы забруджвання лесапарку ў раёне чыгуначнага тэхнікумуНа абмеркаванне ва ўласным доме былога кандыдата сабраліся жыхары раёна. Нажаль, на запрашэнне аніяк не адрэагавала адміністрацыя чыгуначнага тэхнікуму, хаця запрашэнне было ўручанае. А да тэхнікуму ў насельніцтва пытанні былі. Яшчэ на самым пачатку размову былі высветленыя прычыны кепскага стану лесапарку: 1. безадказныя асобныя жыхары, якія па начах выносяць смецце ў лес 2. уладальнікі козаў, жывёлы якіх паядаюць маладыя парасткі дрэваў 3. навучэнцы тэхнікуму чыгуначнага транспарту, якія пасля сваіх адпачынкаў не прыбіраюць смецце Былі выказаныя і варыянты вырашэння праблемы, нават, такія неверагодныя як распачаць каля лесу будаўніцтва царквы, з-за наяўнасці якой людзі будуць меней сметнічаць. Бліжэйшым часам Анташкевіч разам з мясцовымі жыхарамі плануе ініцыяваць грамадскую прыборку лесу і звярнуцца да адміністрацыі чыгуначнага тэхнікуму з мэтай прафілактыкі засмечвання. Каб не быць галаслоўнымі ў сваіх абвінавачаннях у бок навучэнцаў мясцовыя жыхары пачалі самастойна назіраць за лесам, каб скласці агульную карціну хто і як часта наведвае лесапарк і ці пакідае за сабой смецце.